Jabarkan dan stake holder; dari Sekolah Menengah Kebangsaan Abdul Rahim dalam bahasa melayu

9. Meningkatkan kegemilangan dan martabat profesion keguruan untuk menarik individu- individu yang terbaik menyertai perkhidmatan

SMK Abdul Rahim, sekolah menengah yang tertua dan sekolah yang pertama mempunyai tingkatan enam di daerah Kudat. Terletak kira-kira dua kilometer dari Pekan Kudat. Ditubuhkan pada tahun 1960-an dengan nama Goverment Secondary School. Menempatkan pelajar dari pelbagai kaum dan tempat di sekitar daerah Kudat.

Pada awal penubuhannya Goverment Secondary School menggunakan tapak yang digunakan oleh Sekolah Menengah Kudat sekarang. sekolah ini menggunakan bahasa Inggeris dan bahasa Cina sebagai bahasa pengantar. Berikutan perubahan dasar pendidikan kebangsaan yang menjadi Bahasa Melayu sebagai bahasa pengantar, pada tahun 1963, nama sekolah ini telah ditukarkan kepada Sekolah Menengah Kebangsaan Abdul Rahim yang menggunakan SEMEKAR sebagai akronimnya.

Ekoran daripada kadar pertumbuhan pelajar yang agak pesat, bangunan sekolah yang asal tidak dapat menampung keperluan pelajar. Menyedari keadaan ini, kerajaan telah membina sebuah kompleks baru untuk sekolah ini pada tahun 1979 di tapak yang ada sekarang. Pembinaan kompleks yang baru ini disiapkan pada tahun 1983 dan mula digunakan pada sesi persekolahan 1984. Bangunan yang asal terus digunakan sebagai Sekolah Menengah Kebangsaan Kudat.

SMK Abdul Rahim memulakan operasi dengan dua sesi persekolahan yang terdiri daripada tingkatan tiga, empat dan lima di sidang pagi, manakala tingkatan satu dan dua di sidang petang. Pada tahun 1994 sekolah ini telah membuka kelas tingkatan enam dalam aliran sastera. Ini bertujuan untuk memberi peluang kepada pelajar sekitar daerah Kudat untuk mendapat pelajaran keperingkat yang lebih tinggi. Pada tahun 2002, SMK Abdul Rahim telah mengorak langkah lagi dengan membuka kelas aliaran sains bagi tingkatan enam.